Alegzandra/wili-2018-roplus huggingface dataset:
Kserofite (grč. ξηϱόςφυτόν - xerosphuton, skovano od ξηϱός - xeros = suh + φυτόν - phuton = biljka) je uobičajeni naziv za biljke koje su prilagođene životu u suhim predjelima ili fiziološki nepovoljnim staništima (slano ili kiselo tlo) zahvaljujući adaptacijskim mehanizama za sprečavanje gubitka vode ili za skladištenje raspoložive vode.

Flamsteedova oznaka (en. Flamsteed designation) je način katalogiziranja zvijezda korišten od britanskog astronoma Johna Flamsteeda. Bez Flamsteedove dozvole objavljene su 1712. njegove bilješke, koje su sadržale ovaj način katalogiziranja zvijezda. Budući da je Flamsteed posmatrao isključivo zvijezde vidljive na nebu iznad Velike Britanije, postoje i neke vidljive koje nije obuhvatio. Ipak većina zvijezda do 6 magnitude imaju njegovu oznaku.

1985: Karpov – Kasparov – 16. partija SP-a 1985. Kasparov dolazi do dominantne pozicije za svog skakača (kojeg je Raymond Keene nazvao "skakačem hobotnicom") i dobija.

IC 4810 (također poznat kao ESO 184-2 i PGC 62706) je prečkasta spiralna galaksija koja je udaljena oko 146 miliona sg od Zemlje i nalazi se u sazviježđu Teleskop. Najveći prečnik je 3,50 (149 hiljada sg) a najmanji 0,4 uglovnih minuta (17 hiljada sg). Prvo otkriće je napravio DeLisle Stewart 16. septembra 1901. godine.

Colin Maclaurin (Februar, 1698 – 14. juni 1746. godine) je bio škotski matematičar. Zbog promjena u pravopisu od tog vremena (njegovo prezime se pisalo kao "M'Laurine"), njegovo prezime se drugačije piše kao MacLaurin. Na Gelskom njegovo ime je "Cailean MacLabhruinn", što, bukvalno, znači "Colin, sin Laurenceov".

U sezoni 2010/11. Napoli je na krilima Mazzarija, te nove akvizicije tima, Edinsona Cavanija, završio na visokom trećem mjestu Serije A što im je donijelo direktan plasman u Ligu Prvaka.

Osnovna djelatnost stanovništva Vrbanje u prošlosti je bila poljoprivreda. Od polovine dvadesetog vijeka mnogi stanovnici su se zaposlili u banjolučkoj industriji ali je poljoprivreda i dalje ostala osnovna djelatnost. Tokom 1990-ih lokalno (pretežno bošnjačko) stanovništvo je doživjelo sudbinu svih bošnjačkih naselja u dolini Vrbanje, od Kruševa Brda do Banjaluke. Ubijano je i protjerano, a imanja su zaposjeli lokalni i novopridošli Srbi. Međutim, povratak Bošnjaka u Vrbanju je jedan od uspješnijih projekata repatrijacije u Bosanskoj Krajini.

Dirk Arthur Kempthorne (rođen 29. oktobra 1951, San Diego, Kalifornija) je američki političar. Obavljao je dužnost američkog sekretara za unutrašnje poslove, od maja 2006, do 2009. godine u vrijeme Predsjednika George W. Busha.

Iako se pojam uniforma ovdje ne može primijeti u smislu uniforme u savremenim vojskama, ipak su odjeća i oprema centuriona sadržavali određene karakteristike prema kojima su se mogli razlikovati od ostalih legionara. U te posebne karakteristike možemo ubrojati perjanicu/perušku na šljemu postavljenu u pravcu lijevo-desno, za razliku od običnih vojnika kod kojih je ona bila usmjerena napred-nazad. Vjerovatno su se tako centurioni mogli lakše uočiti u toku borbe. Centurioni su nosili i komandni štap - Vitis ili Bacillum Viteum, kao simbol autoriteta ali i sredstvo kojim su kažnjavali vojnike.
NGC 4015-2 (također poznat kao Arp 138, MCG 4-28-110, PGC 37703 i UGC 6965) je spiralna galaksija koja je udaljena oko 199 miliona sg od Zemlje i nalazi se u sazviježđu Berenikina kosa. Najveći prečnik je 0,80 (46 hiljada sg) a najmanji 0,3 uglovnih minuta (17 hiljada sg).

1959: Talj – Smislov – Talj inicira komplikacije na početku partije i dolazi do snažnog napada. Smislov se dobro brani, ali posrće nakon jednog pogrešnog poteza i Talj zadaje pobjednički taktički udarac.

Brojčana oznaka ovog kralja uz ime dolazi po tome što on neprihvata odluku parlamenta o proglašenju republike što znači da je u skladu s tim nasljednik Luja XVI je njegov sin Luj XVII. Stvarni razlog prihvaćanja ove brojčane oznake možemo naći u tome da je on osamnaesti istoimeni vođa dinastije Bourbon.

Osvajanje Lige prvaka i plasman u finale Svjetskog prvenstva 1994. doprinijeli su da Maldini postane prvi defanzivac koji je izabran za nogometaša godine u izboru časopisa World Soccer. U utakmici sa Trevisom 25. septembra 2005. Maldini je oborio rekord po broju nastupa u Seriji A, koji je do tada držao Dino Zoff. To mu je bio 571. nastup u prvenstvu, dok je samo 7 dana prije toga odigrao 800. utakmicu u dresu Milana, u svim takmičenjima. Svoj 600. nastup u Seriji A zabilježio je 13. maja 2007. protiv Catanije (1–1). Svoju 1000. utkamicu u seniorskoj konkurenciji odigrao je 16. februara 2008. protiv Parme, kad je u igru ušao s klupe.

1790: Smith–Philidor – François-André Danican Philidor, za koga su rekli da je rekao "Pješaci su duša šaha", demonstrira snagu nadmoćne pješačke formacije

Svjetska mora pokrivaju oko 70% Zemljine površine, što ih čini najvećim životnim prostorom. Košljoribe koje žive u gornjem sloj, do dubine od 200 metara, čine samo nešto više od 1% svih vrsta. U tom dijelu morskih ekosistema žive uglavnom vrste iz porodica skuša (Scombridae) i lastavica-poletuša (Exocoetidae). Slijedećih 5% ovih riba žive pelagijalno, na dubini većoj od 200 metara. To su većim dijelom ribe iz reda sleđevki Clupeiformes (sleđevi) i porodice Myctophidae. Najviše morskih košljoriba glavninom se zadržava u blizini obala. U hladnim obalnim vodama žive uglavnom mehkušice (Gadidae), jegulje (Anguillidae), bodeljke (Scorpaenidae) i ribe iz podreda babica. Ovaj životni prostor nastanjuje više od 5% vrsta košljoriba. Te vode su veoma bogate hranom, pa se ribe javljaju u vrlo velikim jatima, što ove ekosisteme čini i veoma važnim ribolovnim područjima.

Republika Ilirida (alb. Republika e Iliridës) je politički projekat albanskih nacionalista u sklopu Makedoniji, koja je 6. aprila 1992. izrasla iz Albanskog nacionalnog pokreta Ilirida utemeljen nakon Referenduma Albanaca o teritorijalnoj i političkoj autonomiji u Makedoniji održanog 11-12. januara 1992., kao politička, kulturna, ekonomska i područna cjelina Albanaca u Makedoniji.
Kod nekih vrsta riba evoluirao je i osobujan oblik brige o potomstvu, u kojem se jaja, a poslije i larve čuvaju u ustima, tako da majka uzima oplođena jajašca u usta i nakon pojave larvi, pušta ih napolje. Tu briga ne prestaje, jer u slučaju opasnosti, larve se skrivaju natrag u majčina usta. Synodontis multipunctatus odlikuje reprodukcijsko ponašanje koje je slično ttv. „parazitiranju gnijezda“ kod nekih vrsta ptica: kao kukavica, npr., jaja ostavljaju uz jaja ribe - domaćina. Ženka – domaćin ih uzima u svoja usta i brine o njima kao i o svojima. Kako se larve parazitirajuće vrste ranije izvale od larvi domaćina, pojedu jaja ili larve ribe - domaćina. Koža riba iz roda Symphysodon, nakon izvale larvi, luči sekret koji larve uzimaju kao prvu hranu. U labirintnjača, na površini vode, mužjaci među algama, naprave "gnijezdo" od pjene i tjeraju ženku da u njega položi jajašca. Tada, svojim tijelom obuhvataju ženku i okrenu na leđa, tako da jajašca otplivaaju prema gnijezdu na površini. Nakon toga, mužjak otjera ženku i sam brine o leglu, čuvajući ga od grabljivaca. Kad se larve izvale, prestaje briga mužjaka o potomstvu.

Arheološki ostaci iz tog perioda i danas su vidljivi. Sačuvan je i konj švedskog kralja Gustava Adolfa, koji se može vidjeti u muzeju bavarske armije u Ingolstadtu. Konj je, navodno, bio pogođen dok je kralj jahao na njemu. Nakon povlačenja švedske vojske, konj je prepariran, te je i nakon 400 godina dobro očuvan.

Azo spojevi (R-N=N-R') može biti prekursor dva ugljik-centrirana radikala (R• and R'•) i dušikovog gasa pri zagrijavanju i/ili zračenjem. Naprimjer, For example, AIBN i ABCN daju odgovarajuće izobutironitril i cikloheksanekarbonitrilske radikale.

NGC 5607 (također poznat kao IC 1005, IRAS 14188+7148, MCG 12-41-1, PGC 51182 i UGC 9189) je spiralna galaksija koja je udaljena oko 349 miliona sg od Zemlje i nalazi se u sazviježđu Mali medvjed. Najveći prečnik je 0,90 (91 hiljada sg) a najmanji 0,8 uglovnih minuta (81 hiljada sg). Prvo otkriće je napravio John Frederick William Herschel 16. marta 1785. godine.

Kraljica Sofija je prapraunuka britanske kraljice Viktorije sa očeve i praprapraunuka sa majčine strane. Kroz nekoliko linija je rodica svoga muža u trećem koljenu, te je u srodstvu sa članovima svih evropskih kraljevskih porodica.
Waffen SS je ponudio da osnuje dobrovoljačku diviziju od dunavskih Nijemaca, kojih je uoči rata bili najviše u Banatu, Bačkoj i Erdelju, u Rumuniji. Divizija je osnovana u martu 1942. godine u Beloj Crkvi, u južnom Banatu, gdje je priređena prigodna ceremonija sa paradom. Nijemci u Bačkoj su prednjačili, dajući pri formiranju 16.527 dobrovoljaca. Divizija je dobila ime Princ Eugen po austrijskom vojskovođi Eugenu Savojskom koji je porazio Turke kod Beča, protjerao ih iz Mađarske i osvojio Beograd. U svom sastavu je imala dva lovačka puka sa po tri bataljona i jedan artiljerijski puk, kao i dodatne jedinice. Da bi dejstvovali što efikasnije po vrletima i neprohodnim terenima, divizija je obučavana kao brdska (alpinistička). Naoružanje im je bilo uglavnom trofejnog porijekla. Oklopni sastavi poticali su iz ratnog plijena francuske armije. Oficirski kadar u diviziji bio je uglavnom iz Njemačke.

Bio je sin angulemskog grofa Karla i Ludovike Savojske, te brat Margarete Angulemske. Naslijedio je 1515. svog rođaka i punca, Luja XII, koji nije gajio simpatije prema njemu. Umjesto normalnog početka pripreme za buduću vladavinu, Luj XII je osamnaestogodišnjeg Franju poslao u rat. Nešto prije dolaska na prijestolje, Franjo je oženio Lujevu kćerku Klaudiju, koja je tek bila naslijedila svoju majku Anu kao vojvotkinja Bretanje.

Na izborima za načelnika izašlo je ukupno 13.133 glasača (61,41% od ukupnog broja), a od toga je 12.664 (96,43%) glasova bilo važećih, te 469 (3,57%) nevažećih. Sa ukupno 7.190 glasova (56,78%) za načelnika izabran je nezavisni kandidat Muhamed Ramović.

Drugi album grupe iz 2009. godine pod nazivom Waking Up je također proizveo nekoliko singlova poput "All the Right Moves", "Secrets", "Marchin On" i "Good Life". "Good Life" je dostigao među prvih deset pjesama ljestvice Billboard Hot 100.

Zenon (latinski: Flavius Zeno Augustus; grčki: Ζήνων; 425. - 9. april 491.), pravim imenom Tarasis Kodisa Rousombladadiotes, je bio bizantijski car od 474. do 491. godine. Domaće pobune i religijska neslaganja mučila su njegovu vladavinu, ali je ipak uspio u nekoj mjeri u vanjskoj politici. Vladao je u vrijeme Romula Augustusa i pada Zapadnog rimskog carstva, pa je dosta doprinio stabilizaciji Istočnog rimskog carstva.

Grb Moldavske SSR je usvojen 10. februara 1941. godine, od strane vlade Moldavske SSR. Grb se bazira na grbu SSSR-a. Prikazuje simbole poljoprivrede (pšenica, kukuruz, grožđe i djetelina). U pozadini se nalazi izlazeće sunce, simbol budućnosti moldavske nacije. Na grbu se nalaze i crvena zvijezda i srp i čekić, simboli komunizma. U sklopu grba se nalazi i moto SSSR-a "Proleteri svih zemalja, ujedinite se!" napisan na moldavskom i ruskom jeziku. U dnu grba se nalaze natpis "РССМ" (moldavska skraćenica za "Moldavska Sovjetska Socijalistička Republika").
Luj XVIII je vladao kao kralj nešto manje od deset godina. Stvorena je ustavna monarhija (za razliku od starog režima, koji je bio apsolutna monarhija). Kada je nastupila ustavna monarhija, kraljevske povlastice Luja XVIII su znatno smanjene Poveljom iz 1814. godine novog Francuskog ustava. Luj nije imao djece i nakon njegove smrti naslijedio ga je brat Karlo, grof Artoisa. Luj XVIII je bio posljednji francuski monarh koji je umro na toj poziciji; njegov nasljednik Karlo X (1824. - 1830.) je abdicirao a Luj Filip (1830. - 1848.) i Napoleon III (1852-1870) su svrgnuti.

Nauka koja se bavi proučavanjem oblika mišljenja i vezama između tih oblika je logika. Logičko mišljenje je sam proces mišljenja. Za Z-skup cijelih brojeva vrijedi

Galenit je sulfidni mineral čiji je hemijski sastav olovo sulfid PbS. Kristalizira u kubičnom kristalnom sistemu i često dolazi u oktaedarskoj formi. Često dolazi zajedno sa sfaleritom, kalcitom i fluoritom. Depoziti galenita često sadrže srebro kao primjesu, pa se galenit često koristio kao ruda srebra. Također cink, kadmijum, arsen i bizmut dolaze u varijabilnim količinama uz galenit. Galenit oksidacijom prelazi u anglezit (olovo sulfat) i ceruzit (olovo karbonat).

Planirano je da se Leopard 2 AV i američki XM1 testiraju u isto vrijeme, međutim Nijemcima su modifikacije trajale duže,, nego što je planirano. Američka vojska je odlučila da se XM1 prototipovi izgrađeni od strane Chryslera i General Motorsa uđu u serijsku proizvodnju po dizajnu Chryslera. Nijemci su svoje prototipove Leoparda 2 poslali u SAD na testiranja u augustu 1976. Američka vojska je nakon testiranja izjavila da su XM1 i Leopard 2 AV kompatibilni u vatrenoj moći i pokretljivosti, ali da je XM1 superioran u oklopnoj zaštiti, zbog čega je XM1 odabran kao bolji, a Leopard 2 AV prototipovi su vraćeni u njemačku na daljnja testiranja.

Na Kamešnici možemo naći brojne biljne vrste iznimne ljekovitosti i čistoće od gorske metvice, gorskog pelina, alpskih lišajeva, majčine dušice, kadulje, enciana, čemerike i mnogih drugih. Životinjski svijet nije iznimno brojan jer je planina po vrhovima goletna, pa je naseljavaju većinom gmazovi, nekoliko vrsta gušterica, brojni planinski zelembaći, poskok, planinska riđovka (mala, do 30 cm duljine) te neotrovnice, bjelouška, šara poljarica i dr. Vukovi svoje obitavalište nalaze sa sjeverne strane planine, i u pošumljenim djelovima, zajedno sa lisicama, divljim svinjama, a moguć je i susret s risom i medvjedom iako nisu često viđeni.

Prvi sat - kolažna poslijepodnevna emisija (svaki dan u 16h - osim subote i nedjelje) u kojoj učestvuju gosti, kojima se pruža prilika da iznesu problem koji imaju ili afirmiraju dostignuća čiji su akteri. Sastavni dio emisije su prilozi i reportaže novinara o zanimljivim ljudima, njihovim zanimanjima, hobijima, sudbinama. U emisiji se nudi i kontakt s gledateljima. Ova emisija je za veoma kratko vrijeme dostigla zavidnu gledanost i popularnost.
Maldini je 8 puta tokom karijere igrao u finalima Lige prvaka. Više od njega je u finalima evropskih kupova nastupao jedino Francisco Gento, koji ima i jedan nastup u finalu Kupa pobjednika kupova, što čini ukupno 9 nastupa u finalima svih evropskih kupova. S Milanom je Maldini 5 puta podizao pehar namijenjen osvajaču Lige prvaka, a posljednji put nakon pobjede nad Liverpoolom (2–1) u finalu 2007. Prije ovog finala u jednom intervjuu izjavio je da mu je prethodno finale, koje je Milan igrao 2005, najgori trenutak u karijeri. Milan je tada, također protiv Liverpoola, ispustio prednost od 3-0 i poražen nakon izvođenja penala. U tom čuvenom finalu Maldini je postao strijelac najbržeg gola u historiji finala Lige prvaka. On je tada savladao Dudeka u 51. sekundi, čime je ujedno postao i najstariji strijelac u finalima ovog takmičenja.

Fuzija gena je hibridni gen sastavljen od dva ranije odvojena gena. Može se javiti kao rezultat: translokacije, intersticijske dwlecije ili hromozomske inverzije.

U transferu atoma polimerizacije radikala (ATRP), ugljik-halidi reverzibilno stvaraju organske radikale, u prisustvu katalizator, tranzicijskog metala

Evropsko prvenstvo u nogometu 1980. je bilo šesto evropsko nogometno prvenstvo. Takmičenje se održalo od 11. do 22. juna 1980. godine u Italiji. Od ukupno 31 reprezentacije koliko ih je učestvovalo u kvalifikacijama na turniru je po prvi put u historiji evropskih prvenstava učestvovalo osam reprezentacija: Italija, Zapadna Njemačka, Grčka, Holandija, Španija, Belgija, Engleska i Čehoslovačka.
Ljubomorni Zeusov sin Epaf nije mogao podnijeti da je Faetont, Helijev sin, blistav i sjajan poput oca te ga je u svađi nazvao potomkom ništavnog smrtnika. To je Faetonta jako uvrijedilo, ali i natjeralo da posumnja te je otišao Heliju i ispitivao ga je li mu on sigurno babo. Helije ga je uvjeravao, ali se Faetont nije mogao smiriti, stoga se Helije zakleo presvetom rijekom Stiks da će mu kao dokaz ispuniti bilo koju želju. Faetont je poželio da jedan dan vozi očeva kola. Helije se uplašio i počeo razuvjeravati Faetonta da to nije za smrtnike te da je neiskusan u kroćenju vatrenih i blistavih, krilatih konja koji vuku kočiju. Međutim, Faetont se nije dao razuvjeriti te je, zbog zakletve, Helije morao ispuniti obećanje. Skinuo je svoju zlatnu krunu i ukratko mu objasnio kako upravljati kočijom. Faetont je potjerao Helijeva kola, a krilati su konji osjetili da ih ne vodi poznata i čvrsta ruka te su skrenuli sa svoje svakodnevne putanje. Isprva su se podigli previsoko te se zemlja smrznula, a potom su se spuštali su se i padali sve niže, a od plamena su uzavrele rijeke, zemlja se sušila i pucala (nastajale su pustinje - Sahara), a šume su gorjele - čak su se i vrata Hada otvorila. Geja je zaprijetila Faetontu i pozvala Zeusa da spriječi uništenje zemlje. Zeus je poslao munju na Faetonta koji se srušio u bezdan, u rijeku Eridan, i umro, ali je život na zemlji bio spašen. Helije je bio neutješan te je toga dana zemlja ostala bez sunca. Faetontove sestre Helijade pretvorile su se u topole, a od njihovih je suza nastao jantar. Zeus je darovao Heliju labudove koji će mu vući kočiju umjesto uništenih konja. Nakon Titanomahije, Zeus je sebi uzeo nebo i Zemlju, Posejdonu dao more, a Hadu podzemlje, a i ostalim je bogovima nešto podijelio, samo je Helije ostao zakinut. Da bi se ispričao na zaboravnosti, darovao mu je ostrvo Rod koji se pojavio na moru. Također je dao napraviti velik kip Kolosa njemu posvećen, na ulazu u luku.

Grčki astronom Ptolomej uvrstio je α PsA istovremeno u sazviježđa Južna riba i Vodolija. Njemački astronom Bayer je oko 1600. uvrstio u sazviježđe Južna riba. Engleski astronom Flamsteed je 1725. označio zvijezdu s dvije oznake, 79 Aquarii i 24 Piscis Austrini. Konzensom je zvijezda konačno uvrštena u sazviježđe Južna riba. α PsA čini zajedno sa TW PsA dvostruku zvijezdu.

1200. Ana se udala za Teodora I Laskarisa, a isti se dan udala i njena sestra Irena Komnena Anđeo; Irenin muž je bio Aleksije Komnen Paleolog. Anin prvi muž je bio plemić Ishak Komnen.
Pravim početkom razvoja ovog tenka smatra se godina 1970. kada je odlučeno da se razvije novi tenk, koji bi bio modernizovaniji od Leopard 1 tenka, ali bi bio pokretan pomoću novih MTU motora koji su razvijeni u MBT-70 programu. Za glavnog konstruktora je izabran Krauss-Maffei Wegmann. Prvi prototipovi su razvijeni u periodu 1972. - 1974. i nosili su oznaku Leopard 2K (Kanone, njem. top). Izgrađeno je 17 kupola označenih brojevima od 1 do 17, prvih deset je bilo naoružano topom kalibra 105 mm, ostalih sedam topom kalibra 120 mm, topove je izgradio Rheinmetall. Prototipovi su bili slični veriji Leopard 1A4, ali s klinastim prednjim djelom i ventilnom rešetkom postavljenom na kraju tenka. Osovinski kotači su preuzeti s MBT-70 tenka. Motor je također preuzet s MBT-70 tenka, višegorivi 12-cilindrični MTU MB-873 Ka-500 s vodenim hlađenjem, zajedno s njegovim 20 kW generatorom, prijenosom, zračnim filtrima itd. Motor je bilo moguće zamijeniti u 15 minuta.

Orson Welles je bio razočaran što nije dobio cameo ulogu u filmu. Bio je ljut jer prije nego što je Michael Todd producirao film, on je producirao Wellesovu pozorišnu verziju. Predstava nije imala uspjeha, ali Todd je ipak preokrenuo projekat u film i ostvario velik uspjeh. Welles je smatrao da je on prvi dao ideju Toddu da to uradi.

Analiza mitohondrijske DNK (mtDNK) iz kosti prsta ukazuje da je novootkriveni čovjek genetički drugačiji i od neandertalca i od današnjeg čovjeka. Dodatna istraživanja na jedarnom genomu istih uzoraka ukazuju da ova vrsta dijeli zajedničkog evolucijskog pretka s neandertalcima, da se njen areal protezao od Sibira do Jugoistočne Azije i da su njeni pripadici bili istovremenici predaka modernih ljudi i da su međusobno se ukrštali. Oko 3 do 5% DNK domorodačke populacije Melanežana i australijskih Aboridžina i Nove Gvineje potiče od denisovskog čovjeka. Druge etničke grupe u kojima je zabilježen određeni postotak gena denisovskog čovjeka su Malajci, Polinežani, indijski Dravidi , Burmanci i Mon-Khmerski narodi.

Stanje u kolonijama su kontrolisale vojne postaje u kojima su se nalazili odredi britanske vojske. Zbog nastojanja Britanije da suzbije jačanje kolonija, kao i zbog uvedenih ekonomskih mjera nepovoljnih po ekonomiju samih kolonija, došlo je do Američkog rata za nezavisnost kolonija.
Za Vivaldijevog života većina njegovih muzičkih djela su objavljena u Amsterdamu od strane izdavača Estienne Rogera. Međutim, malo od ovih izdanja je sačuvano do danas i većina se nalazi u bibliotekama i privatnim kolekcijama poznatim samo muzikolozima i naučnicima koji proučavaju djela ovog slavnog kompozitora. Prvu informaciju o ponovnom otkrivanju muzike Antonija Vivaldija dolazi tek u jesen 1926. godine u katoličkoj misionarskoj školi u Torinu koju su vodili”Salezijanci.” U svojoj arhivi oni su otkrili veliku količinu starih spisa koje su zbog novčanih poteškoća htjeli prodati kupcima starina. Pozvali su predstavnike Nacionalne biblioteke Torino da procijene vrijednost spisa kako bi imali ideju za koliko novca da ih prodaju. Slučaj je predat Dr. Albertu Gentili profesoru muzičke historije sa Univerziteta u Torinu. Čim je otvorio spiskove na svoje zaprepašćenje ugledao je muzička djela sa originalnim potpisima slavnog kompozitora. Da bi sačuvali ova muzička remek djela na jednom mjestu Dr. Gentili je ponudio gradskoj biblioteci u Torinu da ih otkupi. Oni nisu imali toliki novac da otkupe veliku količinu originalnih muzičkih djela Vivaldija. Zato je da bi obezbijedio novčana sredstva za otkup starih muzičkih spisa išao po gradu Torinu i tajno molio najbogatije ljude u gradu da doniraju novac.

Novi poticaj razvoju parlamentarizma u Engleskoj dao je ustanak plemstva protiv kralja Henrika III koji je bio rezultat neprihvaćanja Oxfordskih i Westminsterskih odredbi kojima je visoko plemstvo nastojalo dodatno kontrolirati kralja. Parlament se dodatno razvijao tokom vladavine Edvarda I koji je bio puno oprezniji vladar. Tokom njegove vladavine osvojen je Wales 1284. godine.
U julu 1997. U2 je bio pod pritiskom da prihvati ponudu od oko 4 miliona dolara da nastupi u Baselu na datum za koji je bio zakazan koncert u Sarajevu. U to vrijeme i dalje su kružile glasine o nestabilnom stanju u regiji. Kako bi osigurao da koncert u Sarajevu ne bude otkazan, Šaćirbegović se pojavio na mnogim koncertima U2-a kako bi lobirao u ime grada. Da bi scenografija stigla do Sarajeva, ekipa zadužena za prijevoz moral je voziti opremu i scenografiju kroz razrušenu BiH. Iako je putovanje prošlo bez incidenata, morali su proći kroz gradove poput Mostara, koji je bio "zbrisan" tokom rata. Majstor za scenu i rasvjetu Willie Williams komentirao je: "Kad su vozači kamiona stigli, mogli ste vidjeti da su to bili promijenjeni ljudi". Jedini problem pri prijevozu scenografije desio se na graničnom prijelazu gdje ih je službenik satima sprečavao da pređu granicu. Kamioni su stigli u Sarajevo 2 dana prije koncerta, naišavši na radosno pozdravljanje i aplauze od strane Sarajlija; njihov dolazak bio je prvi konkretan dokaz da će grupa održati svoje obećanje i nastupiti tu. McGuinness je objasnio: "Ovo je grad koji je toliko puta bio razočaran da je bilo mnogo ljudi koji nisu bili pripremljeni da vjeruju da će se koncert održati sve dok nisu vidjeli da se postavlja scena." Dotad su karte prodavane veoma sporo, ali u roku od 24 sata nakon dolaska kamiona prodano je još 8.000 ulaznica. Uprkos tome, dan prije koncerta ostalo je neprodano 15.000 karata. 300 domaćih ljudi zaposleno je da pomognu pri postavljanju scene i promociji koncerta.

31. maja 2007. objavljeno je da je Mazzari novi trener Sampdorije. U Sampdoriji je imao dosta uspjeha, a glavni igrač ekipe u to vrijeme, Antonio Cassano, javno je hvalio svog trenera. Sampdoria je tu sezonu završila na visokom, 6. mjestu, koje im je donijelo kvalifikacije za Kup UEFA.

Naredne godine za komediju Zaljubljeni Shakespeare osvojila je Zlatni globus kao najbolja glumica u komediji ili mjuziklu, a zatim i Oscara kao najbolja glumica; prilikom dodjele te nagrade se rasplakala te je stoga bila izrugana u medijima. Od tada je snimala rjeđe, ali su se nastavili nizati značajni filmovi, kao što je hvaljena tragikomedija Porodica čudaka iz 2001. U intervjuu za The Guardian iz 2006. izjavila je da je podijelila karijeru na filmove koje je snimila iz ljubavi – kao što su Porodica čudaka, Sylvia i Dokaz – te na one koje je snimila samo zbog novca – kao što su Stjuardese lete u nebo i Ljubav je slijepa.

Nuklearna fuzija je nuklearna reakcija u kojoj se više nuklearnih jezgra spaja i pri čemu se stvara teže nuklearno jezgro. Ona je praćena oslobađanjem ili apsorpcijom energije u zavisnosti od mase uključenih nuklearnih jezgara. Jezgra željeza i nikla imaju najveću energiju veze po nukleonu i zbog toga su ona stabilnija od svih drugih jezgara. Fuzija dva lakša jezgra od željeza ili nikla najčešće oslobađa energiju, dok fuzija jezgara koja su teža od željeza ili nikla apsorbira energiju, obratno je kod reverznog procesa, nuklearne fisije.

U navedenim primjerima slovo e se ne izgovara, ali se tremom pokazuje da slovo u treba izgovarati izdvojeno, tj. kao (u), a ne kao gu, koji se prema pravopisu čita najčešće kao g.
Jedan od kratera na planeti Merkur dobio je ime Vivaldi u čast italijanskog baroknog kompozitora. Ima prečnik 200 km. i u obliku je dvostrukog prstena.

Ingolstadt je prvi put spomenut u dokumentu Karla Velikog Divisio Regnorum od 6. februara 806, kao villa Ingoldesstat, odnosno Ingoldovo mjesto.

Poznate kserofitne biljke su sukulenti, tj. one biljke koje čuvaju vodu u mesnatim stabljikama ili lišću, kao što su kaktusi i agave. Ostale kserofite imaju druge oblike adaptacije, kao što je voštani premazi preko lišća (za sprečavanje isparavanja), sposobnost da im lišće opadne tokom sušnih razdoblja, sposobnost premještanja lišće u sjenu ili sposobnost listova da reduciraju sunčevu svjetlost – izraslinama koje liće na dlake.

M-84AB1 (M-84AS) Srpska verzija tenka sa poboljšanim SUP s integriranim dnevno-noćnom ciljaničkom spravom. Postojeći top zamijenjen je novim koji ima mogućnost lansiranja protuoklopnih raketa. Tenk ima reaktivni oklop.

Centurioni su bili okosnica profesionalne vojske, karijerni vojnici koji su davali dnevna zaduženja svojim podređenih i izdavali im komande na bojnom polju. Obično su napredovali čin po čin ali dešavalo se da ih imperator ili viši oficir vanredno unaprijede.

Snimanje je počelo sa Johnom Farrowom kao režiserom, i Emmettom Emersonom kao prvim pomoćnikom režisera u Londonu. Obojica su bili zamijenjeni.

Spust je oznaka sportske disicpline u alpskom skijanju ali i drugim sportovima u kojima takmičar prolazi dugu i strmu stazu. Tako je disciplina spust osim u skijanju poznata i u brdskom biciklizmu, u kajaku i kanuu na divljim vodama, itd..

Ford Motor Company (ili kratko Ford) jeste američki multinacionalni proizvođač automobila sa sjedištem u Dearbornu, savezna država Michigan, predgrađu Detroita. Osnovao ju je Henry Ford i registrirao 16. juna 1903. Kompanija prodaje automobile i komercijalna vozila pod Fordovim imenom i većinu luksuznih automobila pod Lincolnovim brendom. Ford također posjeduje brazilskog proizvođača SUV-ova, Troller, i australskog proizvođača FPV. U prošlosti također je proizvodio traktore i automobilske komponente. Ford posjeduje 2,1% udjela u Mazdi u Japanu, 8% udjela u Aston Martinu iz Ujedinjenog Kraljevstva, i 49% udjela u Jiangling iz Kine. Ima također veliki broj zajedničkih ugovora, jedan u Kini (Changan Ford Mazda), jedan u Tajvanu (Ford Lio Ho), jedan na Tajlandu (AutoAlliance Thailand), jedan u Turskoj (Ford Otosan), te jedan u Rusiji (Ford Sollers). Na spisku je Njujorške berze i pod kontrolom je porodice Ford, iako imaju manjinsko vlasništvo.

Glarus je kanton smješten na istoku Švicarske sa 38.237 stanovnika (2007). Službeni jezik u kantonu je njemački. Glavni grad kantona je Glarus.

Krušnica je rijeka u sjeverozapadnom dijelu Bosne i Hercegovine. Vrelo rijeke Krušnice se nalazi 5 km od Bosanske Krupe, kod naselja Gudavac i Vranjska.
Napomena: Bošnjaci su kroz popise označavani kao Muslimani (narod), jer im nije bilo dozvoljeno izjašnjavanje u izvornom obliku (Bošnjak). Modalitet Musliman (pripadnost narodu) miješan je lahko sa modalitetom musliman (pripadnost vjeri). Prema izbornom zakonu, Ustavu BiH i drugim zakonskim aktima, kada se govori o popisu i kada se navodi termin Muslimani mijenja se sa terminom Bošnjaci (treba se pisati Bošnjaci), jer se novo-staro nacionalno ime odnosi na tadašnji termin Muslimani. Više u članku: Bošnjaci i popisi stanovništva.

Radnja počinje u Njemačkoj 1944. godine. U podzemnom bunkeru održava se važan sastanak vojnog vrha na kojemu se objavljuje početak operacije Laufer, čiji je cilj dovesti gorivo njemačkim oklopnim vozilima na Balkanu radi početka povlačenja. Prvi je korak dovesti gorivo u Višegrad iz skladišta u Sarajevu. Ali, prvo treba onesposobiti Valtera, tajanstvenog vođu sarajevskih ilegalaca, čije ime i opis znaju samo oni koji će radije poginuti nego ga izdati.

U ostalim nukama poput historije i geografije kopnene mase povezane prevlakom također se smatraju superkontinentima ili samo kontinentima poput Amerike. Neki historičari spojenu kopnenu masu Afrike i Evroazije nazivaju superkontinentom Afrika-Evroazija, ali on zapravo nije geološki superkontinent.

Tornjak (u FCI pod rednim brojem # 355 zvanično priznat pod nazivom bosanskohercegovački-hrvatski pastirski pas Tornjak) je pasmina pastirskog psa koja živi na području BiH i Hrvatske. Tornjak je kao autohtona pasmina registrovan 9. maja 1981. godine pod imenom "Bosanskohercegovački pastirski pas - tornjak", a 2007 je preimenovan u "bosanskohercegovački-hrvatski pastirski pas - tornjak".

Prvi pokušaj Henry Forda u automobilskoj kompaniji pod njegovim imenom bila je Henry Ford Company na 3. novembar 1901, koja je postala Cadillac Motor Company na 22. august 1902, nakon što ju je Ford napustio sa pravima na svoje ime. Ford Motor Company je pokrenuta u pretvorenoj fabrici 1903. godine sa 28.000 dolara u kešu od 12 investitora, od kojih su najpoznatiji John i Horace Dodge (koji će kasnije osnovati vlastitu auto-kompaniju). Tokom svojih ranih dana, kompanija je proizvodila samo nekoliko automobila dnevno u svom pogonu u Mack Avenue te kasnije u fabrici u Piquette Avenue u Detroitu, Michigan. Grupa od dva-tri čovjeka radila je na svakom automobilu, sastavljajući ga od dijelova koje su većinom pravile dobavljačke kompanije koje su imale ugovor s Fordom. Za jednu deceniju kompanija će voditi u svijetu prema proširenju i finiranju koncepta montažne linije; a Ford je uskoro prenio većinu proizvodnje dijelova interno u vertikalnu integraciju koja se činila boljim putem za to doba.

On je također mogao dodati da većina serenada ima uloge za grupe od 3-6 pjevača, a neke od njih uključuju i hor. Od njegove tri sačuvane serenade najzanimljivija je, a ujedno i najduža "La Sena festeggiante(Velika proslava na Seine)."
Dakle, svaki centurion je zapovijedao osnovnom jedinice legije – centurijom, u kojoj je broj legionara varirao u zavisnosti od epohe i formacije; od oko 80-100 pa i do 160 u pojedinim slučajevima. Na početku su centurije djelovale u grupama po dvije i formirale jednu manipolu. Centurion koji je komandovao prednjom centurijom, onoj koja je u borbenoj formaciji na bojnom polje bila bliže neprijatelju zavao se prior a onaj drugi posterior. Nije sasvim jasno potvrđeno da li je prvi imao određeno starješinstvo nad drugim, ova je distinkcija najvjerovatnije imala uglavnom praktični smisao kod rukovođenja jedinicama u toku bitke i odnosio se na zauzimanje prve ili druge borbene linije.

U februaru 2009. selektor reprezentacije Marcelo Lippi pružio je podršku za organiziranje Maldinijeve oproštajne utakmice, na kojoj bi on posljednji put nastupio za Azzure. Nogometni savez Italije ponudio mu je da se od aktivnog igranja fudbala oprosti na prijateljskoj utakmici sa Sjevernom Irskom, ali je Maldini to odbio jer je karijeru želio završiti na nekoj utakmici s takmičarskim značajem.

Grob Moše Danona nalazi se u općini Stolac, Bosna i Hercegovina. Sa okolnim prostorom i havrom na Krajšini, proglašen je za nacionalni spomenik Bosne i Hercegovine.

Po popisu stanovništva, domaćinstava i stanova 2011. u Srbiji, koji je proveden od 1. do 15. oktobra 2011, u Šumadijskom okrugu živjelo je ukupno 293.308 stanovnika, što predstavlja 4,08% od ukupnog broja Srbije, te 14,44% od od ukupnog broja stanovnika stanovnika statističkog regiona Šumadije i zapadne Srbije. Popis stanovništva provoden je na temelju Zakona o popisu stanovništva, domaćinstava i stanova u 2011. Godini ("Službeni glasnik RS", br. 104/09 i 24/11).

Ioni koji učestvuju u fuziji u osnovi se nikada neće pojaviti sami već će biti pomiješani sa elektronima koji neutrališu električni naboj iona i formiraju plazmu. Elektroni će uopćeno imati temperaturu usporedivu ili veću od temperature koju imaju ioni, tako da će se sudarati sa ionima i emitirati zakočno zračenje. Sunce i zvijezde su neprozirne za Bremsstahlung, ali u osnovi svaki fuzioni reaktor na zemlji će biti optički tanak pri odgovarajućim talasnim dužinama. Bremsstrahlung (zakočno zračenje) je teško reflektirati i teško ga je pretvoriti direktno u elektricitet, tako da je odnos između proizvedene fuzione energije i gubitaka zbog Bremssthalung radijacije je važna brojčana vrijednost. Ovaj odnos se uopćeno maksimizira na mnogo većim temperaturama od onih koje maksimiziraju gustoću energije. Tabela koja slijedi pokazuje grubo optimalnu temperaturu i odnos energije pri tim temperaturama za nekoliko reakcija.

NGC 171 (također poznat kao ESO 540-6, IRAS 00348-2012, MCG -3-2-24, NGC 175 i PGC 2232) je prečkasta spiralna galaksija koja je udaljena oko 180 miliona sg od Zemlje i nalazi se u sazviježđu Kit. Najveći prečnik je 2,10 (110 hiljada sg) a najmanji 1,9 uglovnih minuta (99 hiljada sg). Prvo otkriće je napravio John Frederick William Herschel 20. oktobra 1784. godine.
Nakon što je sredio sa britanskim konzulatom da uhapse Fogga čim stigne u Bombay, Fix se predstavlja kao agent parobrodarskih firmi i sprijateljuje se sa Passepartoutom, nadajući se da će dobiti informacije o Foggu. Međutim, sluga je zainteresiran da priča samo o romansama. Fogg i dalje koristiti svoje obilne zalihe novca kako bi podmitio kapetana i glavnog inženjera da ubrzaju brod i stignu u Bombay prije reda. Nakon dolaska, Fix otkriva da se nalog za hapšenje Fogga ne može izdati, jer lokalni konzul nije dobio nikakvu direktivu iz Londona. Nakon što je Passepartout razbjesnio gomilu ganjajući kravu, on i Fogg se ukrcavaju u voz i stižu u Allahabad, ali ujutro vlak je bio prisiljen da se naglo zaustavi kada ih pruga odvodi usred džungle. Fogg kupuje slona, koji ga prenosi kroz džunglu zajedno sa Passepartoutom i Sir Francisom Cromartyjem, jedanim od putnika. Te noći, oni otkrivaju Kali ritual u kojem će princeza Aouda, udovica radže, biti spaljena na lomači zajedno sa svojim pokojnim mužem. Odlučni da spasu britanski obrazovanu princezu, Passepartout se infiltrira u ceremoniju i glumi pokojnika. Kada "tijelo" oživljava, sudionici bježe i Aouda bježi sa Foggom, Passepartoutom i Sir Francisom. Njihova avantura postaje skandal u Engleskoj, gdje se izvještava da su Fogg i Passepartout bili zarobljeni zbog skrnavljenja hrama, ali su morali položiti kauciju i otploviti za Hong Kong sljedećeg dana. Na brodu, Aouda igra vist sa Foggom, te otkriva da je njen brak kojeg nije nikad ni konzumirala bio dogovoren. Sljedećeg dana, Fix saznaje od stjuarda da Fogg planira uzeti parobrod iz Hong Konga za Yokohamu, Japan i planira za uhapsi Fogga u Hong Kongu. Po dolasku tamo, Fogg pokušava locirati Aoudinog strica, ali saznaje da je on pobjegao u Holandiju zbog njegove ilegalne poslovne prakse. Aouda onda prihvata Foggov poziv da nastavi putovanje s njim. Međutim, presreće Passepartouta dok kupuje karte za parobrod i, nakon što je otkrio svoju namjeru da uhapsi Fogga, uspavljuje Passepartouta ubacujući mu opijum u piće. Fix onda dogovara za nesvjesnog Passepartouta da bude ostavljen u jednom malom čamcu, nadajući se da će privesti i Fogga. Passepartoutovi otmičari su se razbježali kad su čuli policijsku zviždaljku, a on se budi sljedeći dan na parobrodu, gdje ga je policija odvela našavši mu ulaznice u džepu.

Da bi se procijenila korisnost ovih reakcija, u odnosu na reaktante, proidukte i oslobođenu energiju, treba znati pojedine stvari o presjeku. Bilo koji fuzioni uređaj imati će maksimalni pritisak plazme koji može da izdrži, jedan štedljiv uređaj će raditi blizu ovoga maksimuma. Zbog toga određenog pritiska, najveća fuziona proizvodnja će biti postignuta kada je temperatura izabrana tako da je <σv>/T2 maksimum. To je i temperatura pri kojoj vrijednost trostrukog produkta "nT"t koji je neophodan za paljenje je minimum. Ova optimalna temperatura i vrijednost od <σv>/T2 pri toj temperaturi je data za nekoliko takvih reakcija u sljedećoj tabeli.
Bolji Bihać - priče o ljudima iz Bihaća (svaki drugi petak od 17:00h) koji su učinili ljepšim svoj i živote drugih uz mnogobrojne samostalne inicijative pojedinaca u svijetu poduzetništva ili kulture.

Fahrschulpanzer je oklopno vozilo namijenjeno za obuku. Njemačka vojska koristi 31 ovakvo vozilo, dostavljena u dvije serije. Drva serija od 22 vozila dostavljena je tokom 1986. godine, a druga serija od 9 vozila dostavljena je tokom 1989. godine. Vozačko trening vozilo je isto kao i normalan Leopard 2 tenk, samo što je kupola zamijenjena s posebnom kabinom. Postavljena je i maketa topa i dodatna masa kako si se simulirala stvarna težina tenka.

Mitohondrijska DNK (mtDNK) iz kosti prsta razlikuje se od one kod modernog čovjeka za 385 nukleotida, od ukupno 16.500, dok je razlika između modernih ljudi i neandertalaca svega oko 202 nukleotida. Poređenja radi, razlika u mtDNK između čimpanze i modernog čovjeka je 1.462 nukleotida. To ukazuje na evolucijsku divergenciju prije oko 1 milion godina. Mitohondrijska DNK zuba vrlo je slična onoj iz kosti prsta, što znači da su dva ostatka pripadala jedinkama iste populacije. Iz drugog pronađenog zuba, mtDNK neočekivano ispoljava veliku razliku u odnosu na prethodne uzorke. Ove dvije jedinke iz iste pećine pokazuju veće međusobne genetičku razlike od onih među svim analiziranim ostacima neandertalaca širom Euroazije , a veću i od svih populacija suvremenih ljudi sa svih kontinenata.

Andrej Andrejević, Islamska monumantalna umetnost XVI veka u Jugoslaviji – kupolne džamije, izdanje Filozofski fakultet u Beogradu, Institut za istoriju i umetnost, Srpska Akademija nauka i umetnosti, Balkanološki institut, Beograd, 1984.

Nakon što je grupa napustila scenu, u potezu koji je NME opisao kao onaj s najviše značenja na koncertu, publika se suočila s trupama na stadionu i počela sa spontanim aplauzom, koji se brzo pretvorio u ovaciju — čin koji su vojnici zauzvrat imitirali.

Višegrad je naselje i općina koje se nalazi u istočnom dijelu Bosne i Hercegovine. Naseljena mjesta u općini Višegrad, po popisu stanovništva iz 2013. (ukupno 163) su:

Antimaterijalno-inicirana fuzija koristi malu količinu antimaterije da bi započela malu fuzionu eksploziju. Ovo je proučavano naročito u kontekstu pravljenja moguće nuklearne pulsne propulzije. To nije ni blizu praktičnog izvora energije, zbog visoke cijene proizvodnje same antimaterije.

Bastian Schweinsteiger njemački je nogometaš koji igra na poziciji lijevog veznog. Od sezone 2015/2016. igra za engleski klub Manchester United.
Passepartout je duboko potresen kada je otkrio da je njegov novčanik nestao, da Fogg nije ukrcan na brod, i da se pridružuje jednom cirkusu u Yokohami kako bi sebe potpomogao. Snalažljivi Fogg, u međuvremenu, pronašao je alternativni prijevoz do Yokohame, i pronalazi Passepartouta koji izvodi akrobatsku tačku. Nakon ponovnog ujedinjenja, oni napuštaju Japan,, a britanske novine kasnije izvještavaju da je Fogg stigao u Sjedinjene Američke Države. Putnici se zatiču usred političke kampanje i parade u San Franciscu, u Kaliforniji, gdje Passepartouta privlače neke plesačice u salunu. Nakon što Fogg ulazi unutra kako bi pronašao Passepartouta, prekrasna vlasnica gostionice pokušava da ga zavede, ali njen ljubomorni redar upozorava Fogga da napusti salun, te on i Aouda konačno izvode Passepartouta napolje. Dok Fix čeka na trotoaru, planirajući da im se pridruži u njihovom transkontinentalnom željezničkom putovanju, Fogg, inspirisan sa opasnim likovima koje su susreli u salunu, šalje Passepartouta da kupi pištolje. Kada predvodnik predizborne kampanje po imenu pukovnik Proctor maltretira Aoudu, Fogg ga udara po glavi sa svojim kišobranom, a zatim se izmiče Proctorovoj pesnici, koja udara Fixa. Konačno, sa Passepartoutom opremljenim poput revolveraša, putnici nastavljaju put vlakom, uživajući u krajoliku vesterna, i svjedoci su indijanskog rituala pušenja lule mira. Nakon bezbjednog prelaska nestabilnog mosta preko klanca, Proctor vrijeđa Fogga tokom igre vista i oni izazivaju jedni druge na dvoboj. Međutim, njihova borba je spriječena kada su vlak napali Sioux Indijanci, koji ubijaju mašinovođu i vatrogasca. Dok se Proctor i Fogg bore protiv Indijanaca iz unutrašnjosti vlaka, Passepartout je zarobljen nakon što se penje na krov i iskače kako bi odvratio pažnju plemena od vlaka. Kasnije u Fort Kearneyju, Fogg sakuplja konjicu za spašavanje Passepartouta prije nego što bude spaljen na lomači. Odbijajući čekati cijeli dan na sljedeći vlak, uporni putnici kače veliku platnenu reklamu na željeznički vagon, što ih tada poput broda odvozi niz šine. U Engleskoj, članovi kluba saznaju da su Fogg i njegovi prijatelji stigli u New York City, i pretpostavljaju da je on na putu nazad u Englesku. Carmichael, generalni direktor Lloyda, i inspektor Hunter iz Scotland Yarda, izvještavaju članove kluba da je Fogg dokazani pljačkaš banke i biće uhapšen čim stupi na britansko tlo. Članovi su dodatno razočarani kad su saznali da je Fogg je propustio brod za London te se ukrcao na brod na putu za Venecuelu, koja sa Britanijom nema ugovor o izručenju. Ali nisu znali da je Fogg platio kapetana da preusmjeri parobrod prema Velikoj Britaniji.

BPz3 je oklopno vozilo za popravke opremljeno buldožerom, kranom s vitlom. Naoružan je mitraljezom, bacačem dimnih zavjesa, te opremljen ABH zaštitom.
Osnovno naoružanje tenka predstavlja Rheinmetallov 120 mm glatkocijevni top je u potpunosti stabiliziran u obje ravnine, a WNA-H22 elektro-hidraulični pokretač topa se brine za stabilizaciju. Top može ispaljivati dvije vrste streljiva, razvijene od strane Rheinmetalla APFSDS-T, znan kao DM-33 KE (Kinetishe Energy) i HEAT-MP-T, znan kao DM-12 MZ (Mehrzweck = višenamjenski). Borbeni komplet se sastoji od 42 granate, od kojih su 27 smještene u poseban odjeljak u prednjoj strani tijela lijevo od vozača, a ostalih 15 na lijevoj strani kupole, odvojeno od posade s elektro pokretanim vratim. u slučaju ako bi došlo do pogotka spremnika za municiju, eksplozija bi bila usmjerena pomoću ispusta na krov kupole. Sekundarno oružje tenka predstavlja suspregnuti mitraljez MG3 koji se nalazi lijevo od topa, kapacitet municije mitraljeza je 4.750 metaka. Verzije tenka za holandsku i singapursku vojsku su opremljene mitraljezima 7.62 mm FN MAG, a švicarske verzije tenka su opremljene mitraljezom MG 87 7.5 mm.

Sezonu 2012/13 Napoli je završio na drugom mjestu Serije A, a 19. maja je objavljeno da Mazzari neće više voditi ekipu Napolija. Istakao je da traži nove izazove u životu.

Očekuje se da će se Bill i Fleur vjenčati na početku sedme knjige o Harry Potteru; šesta knjiga izričito govori da će Harry biti prisutan na vjenčanju prije nego što se posveti svojoj misiji da ubije Voldemorta. Fleur želi da Billova sestra Ginny i njena sestra Gabrielle budu djeveruše, a sada prijateljski nastrojena gospođa Weasley joj je čak ponudila i da na vjenčanju nosi tijaru koja je obiteljsko naslijeđe.

Nakon što se rat u BiH završio 1995, a opsada Sarajeva 1996, stabilnost u regionu počela se poboljšavati. Shvatajući to, U2 je počeo planirati koncert za Sarajevo koji bi bio održan 1997. u sklopu njihove turneje "PopMart". Iako su oni bili prvi značajniji muzičari koji su nastupili u Sarajevu nakon rata, China Drum je održao koncert u julu 1996. Muzički novinar Andrew Mueller opisao je iskustvo China Druma (koji se prevozio jednim jedinim kombijem) kao "logističku i administrativnu noćnu moru". Muhamed Šaćirbegović, tadašnji ambasador BiH u UN-u, pomogao je U2-u igrajući neformalnu ulogu promotora i organizatora. McGuinness je rekao: "Mislili smo da će biti dosta teško. Ali bilo je prilično prosto. Ljudi su, jednostavno, željeli pomoći. Od vojske smo dobili dosta opreme, viljuškare i ostalo, a lokalna ekipa pružila je nevjerovatnu podršku."

Leopard 2 PSO (Peace Support Operation) je verzija prilagođena urbanim borbama. Verzija je predstavljena u junu 2006. na sajmu Eurosatory. Ova verzija se razlikuje po znatno pojačanom sistemu zaštite, poboljšanju sekundarnog naoružanja, zatim poboboljšanju izviđačkih sposobnosti, pomoćnoj jedinici za napajanje, kraćoj cijevi topa, sistemu osmatranja, drugim karakteristikama koje mu omogućuju manevrisanje i djelovanje po tijesnim gradskim područjima.
Sa izuzetkom prednjeg dijela kese iz kojeg se razvija cisterna hilusa, sve limfne kese doživljavaju invaziju mezenhimskih ćelija i pretvaraju se u grupe limfnih čvorova. Slezina se razvija od mezenhimskih ćelija, između slojeva leđnog mezenterija želuca. Timus nastaje kao izdanak treće ždrijelne torbice.

Superkontinenti blokiraju tok topline iz Zemljine unutrašnjosti, te stoga uzrokuju pregrijavanje astenosfere. Pri tome se litosfera počinje izdizati i pucati, a magma koja se izdiže uzrokuje razmicanje fragmenata. Trenutno se raspravlja o načinu na koji se superkontinenti ponovno oblikuju, da li pomicanje kontinenata ponovno spaja kontinente nakon putovanja oko planeta ili se oni spajaju ponovo nazad nakon što su se razmaknuli.

Piroelektrična fuzija je prijavljena u aprilu 2005. godine od strane tima sa UCLA. Naučnici su koristili piroelektrične kristale zagrijane od -34 °C do 7 °C, kombinirane sa iglama od volframa, da bi se proizvelo električno polje od oko 25 GV (giga volti) po metru da bi se ionizovalo i ubrzalo deuterijsko jezgro prema erbij-deuteridnoj meti. Iako energija deuterijskih iona stvorenih pomoću kristala nije bila direktno mjerena, naučnici su koristili 100 keV (temperatura oko 109 K) kao što je predviđeno u njihovom modeliranju. Pri tim energetskim nivoima, dva jezgra deuterija mogu da se sjedine zajedno da proizvedu helij-3 jezgro, 2,45 MeV neutron i bremsstrahlung (njem. doslovno "kočiono zračenje"). Iako je to koristan generator neutrona, uređaj ne može da se koristi za dobijanje energije pošto mu je potrebna mnogo veća energija od one koju proizvodi.

Početkom rata u Bosni i Hercegovini, većina stanovništva Turije je u maju 1992. godine napustila svoje domove. Nakon rata stanovništvo se vratilo, te je broj stanovnika povećan zbog velikog broja prognanih iz istočne Bosne koji su se nastanili u Turiji.

1943: Molinari – Roux Cabral – U ovoj partiji sa Šahovskog prvenstva Urugvaja 1943, nazvanoj "Urugvajska besmrtna", Luis Roux Cabral dvaput žrtvuje kvalitet, a zatim i 2 lahke figure. Nakon 33 poteza sve tri njegove preostale figure "vise", ali njegov protivnik ne može spriječiti mat.

Haas VF-17 je bolid Formula 1 dizajniran od strane Dallara za Haas F1 Team za takmičenje u Formuli 1. 2017. godine. Vozili su ga Romain Grosjean i Kevin Magnussen.

Osnivač je časopisa "English Review" i "Transatlantic Review", oko kojih su se okupljali D.H. Lawrence, H. James, E. Pound, James Joyce. Proizašao je iz kruga prerafaelita i brzo prihvatio moderna strujanja. Djelovao je kao pjesnik, kritičar i esejist, a najznačajniji je kao romanopisac. U romanima iznosi raspad starih vrednota i nastanak novog poretka poslije Prvog svjetskog rata. Stil mu se odlikuje odmjerenošću i ironijom. Neke romane ("Nasljednici", "Romansa") pisao je zajedno s J. Conradom.